"SETSWANA PUO YA GAE R-3 MOPHATO 2 SETSWANA PUO YA GAE DITLHOKEGO TSA KGWEDITHARO KGWEDITHARO 1 GO BUISA LE MEDUMOPUO NAKO E E TSHITSINTSWENG YA GO RUTA Bonnye jwa nako: Diura di le 4 le metsotso e le 30 mo bekeng Bogolo jwa nako: Diura di le 5 ka beke DITENG/DIKGOPOLO/ DIKGONO Ditirwana tsa letsatsi le letsatsi tsa metsotso e le 15 tsa medumopuo Boeletsa medumo ya ditlhakanngwe le ditumammogo tse di pataganeng tse di rutilweng kwa Mophatong 1. Simolola ka go ruta ditumanosi tse di pataganeng. Dira popego ya mafoko le ditirwana tsa dikgono tsa temogo ya kutlo ka nako e le nngwe. Dirisa ditšhono tsa go boeletsa medumopuo e e rutilweng mo ditirwaneng tse dingwe tsa Puo, ke gore, mo puisokopanelong le mo mokwalokopanelong. • Supa kamano ya medumo le ditlhaka tsa tlhaka nosi tsotlhe. • Boeletsa mafolo a setlhopha se le sengwe ka modumo o o rileng jaaka k;kg;kgw. • Boeletsa ditumammogo tse di tlwaelegileng sk.tl, kh, kg, ts ng le ny • Lemoga ditumammogo mo tshimologong ya mafoko, sk. tl - tlala, ts - tsela, th- thuba, tsh - tshaba, kg- kgala, kgw - kgwedi, ng - ngaka, ngw - ngwana, ny - nyala, • Dirisa ditumammogo tse di pataganeng mo tshimologong le mo bofelong jwa mafoko sk.Nganga,thwathwa,thabang, thabeng,tshepang • Boeletsa ditumammogo tse di tlwaelegileng sk.tl, kh, kg, ts ng le ny tse di tlhagelelang kwa bokhutlong jwa lefoko, sk. batla, tsamayang, jj., • Lemoga ditumanosi tsa modumo o o kwa godimo le o o kwa tlase sk. oma: Pule o oma Lebo ka lebole, Mosese wa ga Nkele ga o a oma, noka: Noka e tletse metsi, Noka ya me e botlhoko • Lemoga mafoko a a rumisanang sk. agile, adile, amile, ima, ema, oma, oka, aka, roka • Bopa mafoko a a nang le ditlhaka di le 3 le di le 4 o dirise ditlhakanosi le tse di pataganeng tse di rutilweng mo kgweditharong • Buisa mafoko go tswa mo thutong ya medumopuo mo dipolelong le mo ditlhangweng tse dingwe • Ithute go peleta mafoko a le sometlhano (15) ka beke go tswa mo thutong ya medumopuo Ditirwana tsa puiso tsa letsatsi le letsatsi: Puisokaelo ka ditlhopha (ditlhopha di le pedi mo letsatsing) le dinako tsa puisokopanelo di le 2-3 mo bekeng. Puisokopanelo Dithuto tsa barutwana botlhe di dirwa ga 2-3 mo bekeng, metsotso e le 15 o dirisa bonnye setlhangwa se le sengwe mo bekeng: morutabana o bontsha barutwana dikgato tsotlhe mo phaposing. Nako e nngwe le e nngwe e tla tota tse di latelang: dikakanyo tsa mokwalo, diponagalo tsa setlhangwa, medumopuo, dipaterone tsa puo, ditogamaano tsa go tlhaola mafoko le go a tlhaloganya go ya ka maemo a a farologaneng (sk. tshedimosetso ka tlhamalalo, thulaganyo sešwa, go itseela tshwetso, tlhatlhobo le kgatlhegelo). Diragatsa dikgono tsa go ipopela bokao jwa tiriso ya medumopuo le ditogamaano tse dingwe tse di akaretsang motlhala wa tiriso le tshekatsheko ya popego fa o buisa. Dira sekao sa togamaano sa menwana e le metlhano mo monwana o mongwe le o mongwe o ka dirisiwang go emela togamaano e mmuisi a ka e dirisang go bona gore a ka buisa jang lefoko le le sa itsiweng le bokao jwa lona. • Buisa ditaelo tse di bonolo mo phaposiborutelong • Ranola ditshwantsho le dikgatiso dingwe tsa mmedia jaaka dinepe, kgotsa dipapatso go itirela kgang ya gago o a ‘buise’ dinepe kgotsa dipapatso). • Barutwana ba buisa dibuka botlhe le morutabana (puisokopanelo) le go tlhalosa dikakanyokgolo • Dirisa matshwaopono go bonelapele se kgang e leng ka ga sona : bokafantle jwa buka le dithalo mo bukeng • Tlhagisa tsibogo ka setlhangwa se se buisitsweng. • Tlhaola dintlhakgolo mo go se se buisitsweng sk. tatelano ya ditiragalo • Araba dipotso tsa maemo a a kwa godimo pele ga, ka nako ya, le morago ga go buisa setlhangwa sa kopanelo sk. Go ne go tla diragala eng fa…..” CAPS 79"